S-777/2012

Mál þetta, sem dómtekið var 21. janúar síðastliðinn, var höfðað með ákæru ríkissaksóknara, dagsettri 24. október sl., á hendur J-kk-þgf O-kk-þgf J-kk-þgf, Reykjavík. „fyrir sérstaklega hættulega líkamsárás með því að hafa, aðfaranótt mánudagsins 19. apríl 2010, á veitingastaðnum Monte Carlo, við Laugaveg 34a, Reykjavík, veist með ofbeldi að J-kk-þgf K-kk-þgf F-kk-þgf, slegið hann hnefahöggi í andlitið, svo hann féll í gólfið og síðan sparkað í andlit hans þar sem hann var á fjórum fótum. Afleiðingar árásarinnar urðu þær að J-kk-nf K-kk-nf hlaut brot í vinstri kinnholu og blæðingu í forhólfi og glerhlaupi á vinstra auga, bólgu og mar á efra og neðra augnloki beggja augna og slímhimnublæðingu á báðum augum, auk þess sem gerviaugasteinn í hægra auga færðist úr stað.

Telst þetta varða við 2. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Af hálfu J-kk-ef K-kk-ef F-kk-ef, er þess krafist að ákærða J-kk-þgf O-kk-þgf J-kk-þgf, verði gert að greiða honum kr. 4.500.000 í skaða- og miskabætur með vöxtum samkvæmt 8. gr. laga nr. 38/2001 um vexti og verðtryggingu frá 19. apríl 2010 þar til mánuður er liðinn frá birtingu kröfunnar, en síðan dráttarvexti samkvæmt 1. mgr. 6. gr., sbr. 9. gr. sömu laga, frá þeim degi til greiðsludags. Þá er krafist greiðslu á þóknun vegna starfa lögmanns brotaþola skv. mati dómsins eða síðar framlögðum málskostnaðarreikningi að teknu tilliti til virðisaukaskatts.“

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni. Ákærði hefur viðurkennt bótaskyldu en mótmælt fjárhæð kröfu brotaþola

Ákærði var fyrst dæmdur 1996 í 3 mánaða skilorðsbundið fangelsi fyrir skemmdarverk, þjófnað og brot gegn 1. mgr. 218 gr. almennra hegningarlaga. Árið 1997 var hann aftur dæmdur í 4 mánaða skilorðsbundið fangelsi fyrir brot gegn 1. mgr. 218. gr. almennra hegningarlaga. Hann var dæmdur í 6 mánaða fangelsi, skilorðsbundið til 3 ára, 23. mars 2007 fyrir brot gegn 2. mgr. 218. gr. almennra hegningarlaga. Á árunum 2008 og 2010 var hann sektaður fyrir vopnalagabrot og umferðarlagabrot.

Líkamsárásin, sem ákærði hefur nú verið sakfelldur fyrir, var algerlega tilefnislaus og auk þess mjög fólskuleg. Er refsing hans hæfilega ákveðin 9 mánaða fangelsi. Ákærði rétt náði að standast skilorð dómsins frá 2007. Hann játaði brot sitt fyrir dómi. Þá verður að líta til þess að rannsókn og meðferð málsins hefur tekið óvenjulangan tíma. Með hliðsjón af þessu skulu 6 mánuðir af refsingunni vera bundnir skilorði eins og í dómsorði segir.

Miskabætur til brotaþola eru hæfilega ákveðnar 600.000 krónur með vöxtum eins og í dómsorði segir. Það athugast að ákærða var birt bótakrafan 21. desember 2012 og miðast upphafstími dráttarvaxta við þann dag er liðnir voru 30 dagar frá þeim degi.

Ákærði greiði 31.050 krónur í sakarkostnað og málsvarnarþóknun skipaðs verjanda síns, S-kk-ef A-kk-ef S-kk-ef hrl., 125.500 krónur að meðtöldum virðisaukaskatti.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, J-kk-nf O-kk-nf J-kk-nf, sæti fangelsi í 9 mánuði, en fresta skal fullnustu 6 mánaða af refsingunni og falli sá hluti hennar niður að liðnum 3 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði J-kk-þgf K-kk-þgf F-kk-þgf 600.000 krónur með vöxtum samkvæmt 1. mgr. 8. gr. laga nr. 38/2001 frá 19. apríl 2010 til 22. desember 2012 en með dráttarvöxtum samkvæmt 1. mgr. 6. gr. sömu laga frá þeim degi til greiðsludags og 100.400 krónur í málskostnað.

Ákærði greiði 31.050 krónur í sakarkostnað og málsvarnarþóknun skipaðs verjanda síns, S-kk-ef A-kk-ef S-kk-ef hrl., 125.500 krónur.

A-kk-nf Í-kk-nf